Fjölmenn mótmæli fóru fram í Íran um helgina þar sem krafist er afsagnir æðstu embættismanna . Þar var mótmælt eftir minningarathöfn um þá 176 sem dóu þegar Íransher grandaði úkraínskri farþegaþotu . Íransher hefur viðurkennt að hafa grandað vélinni . Minningarsamkomur um þá sem létust þegar Íransher grandaði úkraínskri farþegaþotu voru haldnar við háskólana Amir Kabir og Sharif í Teheran . Margir íranskir háskólanemar voru meðal þeirra er dóu . Fjölmennar minningarathafnirnar þróuðust síðan út í mótmælafundi . Nokkur fjöldi fólks , einkum háskólastúdentar , söfnuðust saman í gær við tvo háskóla í Teheran , til að tjá reiði sína vegna árásar á farþegaþotuna og viðbragða stjórnvalda við þeim hörmungaratburði . Mótmælendur segja æðstu ráðamenn landsins beita lygum og blekkingum . Áætlað er að um helmingur þeirra sem fórust með vélinni hafi verið Íranir , flestir þeirra háskólastúdentar . Minningarsamkomur um hin látnu voru haldnar við háskólana Amir Kabir og Sharif í Teheran . Þær þróuðust síðan út í mótmælafundi . Í nóvembermánuði voru mótmæli víða um landið . Þeim var beint gegn stjórnvöldum og versnandi efnahag . Mannréttindasamtökin Amnesty International segja að þá hafi 208 mótmælendur farist , mörg þúsund manna hafi særst og allt að 7.000 mótmælendur verið handteknir . Margt bendir til þess að íranska ríkisstjórnin hafi á síðustu vikum misreiknað sig á þrjá vegu og skilið æðstaklerk Írans , Ayatollah Ali Khamenei , í mun veikari stöðu . Í fyrsta lagi voru mótmæli þau sem voru við hið víggirta sendiráð Bandaríkjanna í Bagdad , höfuðborg Íraks , á síðasta degi ársins . Þar réðst æstur múgur að sendiráðinu og krafðist „ Dauða yfir Ameríku “ . Mótmælin eru talin hafa verið skipulögð að undirlagi Írans . Bandaríkjaforseti Donald Trump lýsti ábyrgðinni á hendur Íran . Þremur dögum síðar misstu Íranir einn af valdamesta hershöfðingja landsins þegar Bandaríkin drápu Qasem Soleimani í drónaárás . Íran lofaði þá „ öflugum hefndum “ eftir drónaárásina . Það var gert með eldflaugarás Írana á íraska herflugstöð norður af Bagdad þar sem herlið Bandaríkjahers hefur haft aðsetur . Talið er að fjórir íraskir hermenn hafi slasast og enginn Bandaríkjamaður . Trump forseti sagði þá að Íran virtist ætla að draga úr spennunni milli landanna . Um helgina viðurkenndi Íransher síðan að hafa grandað úkraínskri farþegaþotu við Teheran með 176 manns innanborðs . Herinn segir þetta hafa verið óviljaverk sem rekja megi til mannlegra mistaka . Undirliggjandi er síðan afar bágborinn efnahagur Írans , þrátt fyrir mikinn olíuútflutning , meðal annars vegna mikilla þvingunaraðgerða Bandaríkjanna . Efnahagslífið batnaði mjög þegar Íran gerðist aðili að kjarnorkusamningi árið 2015 . En í kjölfar þess að Bandaríkin sögðu sig frá samkomulaginu árið 2018 og settu aftur á þvingunaraðgerðir hefur efnahagur landsins orðið æ verri . Landsframleiðsla Írans dróst saman um 4,8 prósent árið 2018 . Enn dró úr efnahag landsins á síðasta ári , en þá er áætlað að landsframleiðsla hafi verið neikvæð um 9,5 prósent , samkvæmt upplýsingum Alþjóðagjaldeyrissjóðsins . Fyrir árið 2020 reiknar sjóðurinn með að íranska hagkerfið muni ná meiri stöðugleika . Eftir að þessi spá sjóðsins var birt í október hefur stjórnmála - og öryggisástand landsins versnað mjög og enn herða Bandaríkin á þvingunaraðgerðum sínum .